Diari Oficial de la Generalitat Valenciana


Sumari del DOGV 8836, del 16-06-2020 (2020/4384)

RESOLUCIÓ de 10 de juny de 2020, del director de l'Agència Valenciana de Foment i Garantia Agrària, per la qual s'amplia, de manera extraordinària per la situació derivada de la Covid-19, el termini de presentació de sol·licituds de pagament de les ajudes previstes en la submesura 16.2 del Programa de desenvolupament rural de la Comunitat Valenciana 2014-2020, Suport per a projectes pilot i per al desenvolupament de nous productes, tècniques, processos i tecnologies.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8836

Data del DOGV
:   16-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/4384


Data del document
:   10-06-2020

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 10 de juny de 2020, del director de l'Agència Valenciana de Foment i Garantia Agrària, per la qual s'amplia, de manera extraordinària per la situació derivada de la Covid-19, el termini de presentació de sol·licituds de pagament de les ajudes previstes en la submesura 16.2 del Programa de desenvolupament rural de la Comunitat Valenciana 2014-2020, Suport per a projectes pilot i per al desenvolupament de nous productes, tècniques, processos i tecnologies. [2020/4384]  
L'excepcional situació provocada per la Covid-19 ha suposat que Espanya patisca una crisi sanitària amb un impacte econòmic i social sense precedents. Davant aquesta extraordinària situació, i per a fer-li front, el Govern d'Espanya va decretar l'estat d'alarma mitjançant el Reial decret 463/2020, de 14 de març, modificat pel Reial decret 465/2020, de 17 de març, i pel Reial decret 492/2020, de 24 d'abril, pel qual es prorroga l'estat d'alarma.  
La disposició addicional tercera del Reial decret 463/2020, de 14 de març, en la redacció donada per Reial decret 465/2020, de 17 de març, estableix la suspensió dels termes i la interrupció dels terminis de totes les entitats que formen el sector públic segons allò que regula la Llei 39/2015, d'1 d'octubre.  
No obstant l'anterior, l'article 54 del Reial decret llei 11/2020, de 31 de març, pel qual s'adopten mesures urgents complementàries en l'àmbit social i econòmic per a fer front a la Covid-19, estableix que:  
  
«1. En els procediments de concessió de subvencions, les ordres i resolucions de convocatòria i concessió de subvencions i ajudes públiques previstes en l'article 22.1 de la Llei 38/2003, de 17 de novembre, general de subvencions, que ja hagueren sigut atorgades en el moment de l'entrada en vigor del Reial decret 463/2020, podran ser modificades per a ampliar els terminis d'execució de l'activitat subvencionada i, en el seu cas, de justificació i comprovació d'aquesta execució, encara que no s'haguera contemplat en les corresponents bases reguladores.  
  
A l'efecte, l'òrgan competent haurà de justificar únicament la impossibilitat de realitzar l'activitat subvencionada durant la vigència de l'estat d'alarma, així com la insuficiència del termini que reste després de la seua finalització per a la realització de l'activitat subvencionada o la seua justificació o comprovació.  
(?)  
3. L'adopció d'aquestes modificacions no està subjecta als requisits previstos en l'apartat 4 de la disposició addicional tercera del Reial decret 463/2020, i no afecta la suspensió dels terminis establida en l'apartat 1 de l'esmentada disposició addicional».  
Atés l'exposat en el citat article del Reial decret llei 11/2020, de 31 de març, i tenint en compte els terminis per a la realització i justificació de la despesa establits en les resolucions de 15 de juny de 2018 i de 15 de maig de 2019, del director de l'Agència Valenciana de Foment i Garantia Agrària.  
Vistes les circumstàncies actuals derivades de l'impacte de la Covid-19, els terminis establits en les citades resolucions, fins i tot considerant el termini que reste després de la finalització de l'estat d'alarma per la seua suspensió, resulten insuficients per a l'adequada justificació i execució dels projectes per part de les persones beneficiàries, màximament quan aquesta justificació és requisit necessari per a poder fer el deslliurament dels fons corresponents a 2020. Resulta, doncs, necessari ampliar aquest termini en un horitzó temporal que vaja més enllà de la mateixa vigència de l'estat d'alarma.  
És per això que, de conformitat amb el que es preveu per l'article 54 del Reial decret llei 11/2020, de 31 de març, i per l'article 28 de la Llei 5/1983, de 30 de desembre, del Consell, així com pel Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat (DOGV 8590, 12.07.2019), i per l'article 13.1 del Decret 123/2006, de 8 de setembre, del Consell, pel qual s'aprova l'estatut de l'Agència Valenciana de Foment i Garantia Agrària, resolc:  
  
Article únic. Ampliació, de manera extraordinària per la situació derivada de la Covid-19, del termini màxim per a la presentació de la documentació justificativa de l'aplicació de l'ajuda, de les resolucions següents:  
Resolució de 15 de juny de 2018, del director de l'Agència Valenciana de Foment i Garantia Agrària, per la qual es convoquen per a l'exercici 2018 ajudes per a la cooperació en el marc del Programa de Desenvolupament Rural de la Comunitat Valenciana 2014-2020, per a projectes de cooperació relacionats amb experiències innovadores i sostenibles entre productors i centres d'investigació amb cultius adaptats al canvi climàtic i produïts amb models agroecològics.  
Resolució de 15 de juny de 2018, del director de l'Agència Valenciana de Foment i Garantia Agrària, per la qual es convoquen per a l'exercici 2018 ajudes per a la cooperació en el marc del Programa de Desenvolupament Rural de la Comunitat Valenciana 2014-2020, per a projectes de cooperació relacionats amb la valorització de restes vegetals en experiències d'agrocompostatge o uns altres, la fi de les quals siga evitar l'ús del foc per a l'eliminació de restes agrícoles.  
Resolució de 15 de juny de 2018, del director de l'Agència Valenciana de Foment i Garantia Agrària, per la qual es convoquen per a l'exercici 2018 ajudes per a la cooperació en el marc del Programa de Desenvolupament Rural de la Comunitat Valenciana 2014-2020, per a projectes de cooperació relacionats amb el foment de la ramaderia extensiva i d'iniciatives en aquest sector.  
Resolució de 15 de juny de 2018, del director de l'Agència Valenciana de Foment i Garantia Agrària, per la qual es convoquen per a l'exercici 2018 ajudes per a la cooperació en el marc del Programa de Desenvolupament Rural de la Comunitat Valenciana 2014-2020, per a projectes de cooperació relacionats amb les experiències de transformació agroalimentària innovadores, especialment vinculades a figures de qualitat diferenciada i producció ecològica.  
Resolució de 15 de maig de 2019, del director de l'Agència Valenciana de Foment i Garantia Agrària, per la qual es convoquen per a l'exercici 2019 ajudes per a la cooperació en el marc del Programa de Desenvolupament Rural de la Comunitat Valenciana 2014-2020, per a projectes de cooperació relacionats amb experiències innovadores i sostenibles entre productors i centres d'investigació amb cultius adaptats al canvi climàtic i produïts amb models agroecològics.  
Resolució de 15 de maig de 2019, del director de l'Agència Valenciana de Foment i Garantia Agrària, per la qual es convoquen per a l'exercici 2019 ajudes per a la cooperació en el marc del Programa de Desenvolupament Rural de la Comunitat Valenciana 2014-2020, per a projectes de cooperació relacionats amb la valorització de restes vegetals en experiències d'agrocompostatge o uns altres, la fi de les quals siga evitar l'ús del foc per a l'eliminació de restes agrícoles.  
El termini fixat en l'apartat deu, Termini per a la realització de les activitats subvencionables, de les referides resolucions, queda ampliat per a l'anualitat 2020 fins al 30 d'abril de 2021.  
  
  
DISPOSICIÓ FINAL  
  
Única. Entrada en vigor  
La present resolució entrarà en vigor l'endemà de la publicació en el Diari Oficial de la Generalitat Valenciana.  
  
València, 10 de juny de 2020.- El director de l'Agència Valenciana de Foment i Garantia Agrària: Francisco Rodríguez Mulero.